stanford-oval/wikipedia huggingface dataset:
Raasakan voimalaitos
Aiheesta muualla

Laine, Anne: Vaelluskalojen kulun toteutusmahdollisuudet Iijoella (PDF)  2010. Oulu:  Pohjois-Pohjanmaan ELY-keskus.
Alatalo, Hannu: Raasakan voimalaitospadon kalatie, lupahakemussuunnitelma (PDF)  2017. Oulu:  Maveplan. Arkistoitu 10.6.2020. Viitattu 11.6.2020.
Iijoen voimalaitosrakentaminen ymparisto.fi.  6.2.2014. Pohjois-Pohjanmaan ELY-keskus. Viitattu 11.6.2020.
Ii
| --- | --- |
Kylät:  Alaranta · Iin Asemankylä · Kuivaniemen Asemakylä· Halttula · Iin Hamina · Illinsaari · Jakkukylä · Jokikylä · Koni · Kuivaniemi · Laitakari · Luola-aapa · Meriläisenperä · Myllykangas · Nyby · Oijärvi · Ojakylä · Olhava · Paasonperä · Pohjois-Ii · Sorosenperä · Vuornos · Väli-Olhava · Yli-Olhava · Yliranta
Liikenne:  Iijoen rautatie- ja maantiesilta · Iin rautatieasema· Kuivaniemen rautatieasema · Lähessuon laituri · Myllykankaan rautatieasema · Olhavan rautatieasema · V. Alamäki · Veljekset Salmela · Yhdystie 8520  · Yhdystie 8523
Vesistöt:  Iijoki · Kivijoki · Kuivajoki · Muhojoki · Olhavanjoki · Oijärvi
Rakennukset ja rakennelmat:  Iin kirjasto · Iin kirkko · Iin lukio · Iin pappila · Kestilän saha · Kuivaniemen kirkko · Nybyn lasitehdas · Pahkakosken voimalaitos · Raasakan voimalaitos · Ulkokrunnin loisto · Ulkokrunnin tunnusmajakka
Muuta Iihin liittyvää:  Hiastinlahti · IIK!!-kauhuelokuvafestivaali · Iin Energia · Iin vaakuna · Kruununsaari ja hautausmaa · Taidekeskus KulttuuriKauppila · Litokaira · Nimettömänmatala · Olhavan taistelu · Suurhiekka · Vatunki
Redang

Redang
Rantaviivaa Redangilla
| --- | --- |
Muut nimet:  Pulau Redang
Sijainti:  Terengganu Malesia
Merialue:  Etelä-Kiinan meri
Pinta-ala:  25 km²
muokkaa - muokkaa wikitekstiä - muokkaa Wikidataa
Redang (malaijiksi Pulau Redang) on saari Malesian itärannikolla Terengganun osavaltiossa noin 25 kilometrin päässä rannikosta. Se on osavaltion suurin saari ja erityisesti malesialaisten suosima lomakohde[lähde? ]. Saarella on pieni lentokenttä, mutta tavallisin tapa mennä saarelle on venekyyti Merangista tai Kuala Terengganusta.
Aiheesta muualla

Kuvia tai muita tiedostoja aiheesta Redang Wikimedia Commonsissa
Matkaopas aiheesta Redang Wikivoyagessa (englanniksi)
Pulau Redang saaren esittely Hiekkarannat.com sivustolla (Arkistoitu – Internet Archive)
Punatytönkorento

| Punatytönkorento |
| --- | --- |
 Naaras
Uhanalaisuusluokitus
 Elinvoimainen  
  
Suomessa:
 Elinvoimainen  
Tieteellinen luokittelu
Kunta::  Eläinkunta Animalia
Pääjakso::  Niveljalkaiset Arthropoda
Luokka::  Hyönteiset Insecta
Lahko::  Sudenkorennot Odonata
Alalahko::  Hentosudenkorennot Zygoptera
Heimo::  Tytönkorennot Coenagrionidae
Suku::  Pyrrhosoma
Laji::  nymphula
Kaksiosainen nimi
 Pyrrhosoma nymphula  (Sulzer, 1776) 
Katso myös
   Punatytönkorento Wikispeciesissä   Punatytönkorento Commonsissa 
Infobox OKNimi-testi OKIUCN-testi OK: 
Punatytönkorento (Pyrrhosoma nymphula) on tytönkorentoihin kuuluva kirkkaanpunainen sudenkorento.
Ulkonäkö ja koko

Punatytönkorento eroaa punaisella värityksellään selvästi muista Suomessa tavattavista tytönkorentolajeista, joista yksikään ei ole punainen. Naaraalla on koirasta tukevampi takaruumis. Vaikka laji on kirkasvärinen, se on usein varsin huomaamaton pysytellessään paikoillaan kasvillisuuden seassa.
Punatytönkorennon takaruumiin pituus on 25–29 mm ja takasiiven pituus 19–25 mm.
Levinneisyys ja elinympäristö

Lajia tavateen melkein koko Euroopassa, Marokon ja Tunisian pohjoisosissa sekä Aasiassa Kaspianmerelle asti. Itäisillä elinalueillaan punatytönkorento on harvinaistumassa. Se kuuluu Euroopassa kuitenkin monin paikoin yleisimpiin ja runsaslukuisimpiin hentosudenkorentolajeihin.
Suomessa lajia esiintyy jokseenkin harvinaisena ja paikoittain. Esiintymät ovat usein kohtalaisen pieniä. Ahvenanmaalla lajia ei tavata.
Punatytönkorentoa esiintyy virtaavilla vesillä. Varsinkin varjoisat paikat hidasvirtauksisilla korpipuroilla ja pikkujoilla ovat lajin suosiossa. Etelä-Suomessa sitä on havaittu lentämässä myös ojien seisovilla vesillä. Laji elää Euroopassa enimmäkseen seisovilla vesillä.
Elintavat

Lajin lentoaika on Suomessa kesäkuun alusta elokuun alkupuolelle. Päälentoaika sijoittuu kesäkuun puolenvälin tienoilta heinäkuun puoliväliin.
Aiheesta muualla

Punatytönkorento Korentowikissä
Koiras
Rasvainen tiistai

| Rasvainen tiistai |
| --- | --- |

Ohjaaja:  Rauli Ylitalo
Käsikirjoittaja:  Rauli Ylitalo
Tuottaja:  Rauli Ylitalo Anssi Korhonen
Säveltäjä:  Lars Eikind Jussi Huhtala
Kuvaaja:  Anssi Korhonen
Leikkaaja:  Ville Sivonen
Pääosat:  Juha Valkama Petteri Olkinuora Jaakko Junttila Tuomas Koskela Ilkka Koivula
Valmistustiedot
Valmistusmaa:  Suomi
Tuotantoyhtiö:  Eager Beaver Entertainment Jester Films
Ensi-ilta:  25. tammikuuta 2014
Kesto:  27 minuuttia
Alkuperäiskieli:  suomi
Budjetti:  700 €
Aiheesta muualla
IMDb 
Elonet
Infobox OKNimi-testi OK: 
Rasvainen tiistai (engl. Vaseline Hours) on vuonna 2014 julkaistu lyhytelokuva, jonka on ohjannut ja käsikirjoittanut Rauli Ylitalo. Elokuvan tekijät kutsuvat elokuvaa ”vahvasti Quentin Tarantinon sekä Guy Ritchien alkupääntuotannolle kumartavaksi rikoselokuvaksi”.
Näyttelijät

| 0 | 1 | 2 |
| --- | --- | --- |
|  Juha Valkama  | … |  Ale   |
|  Petteri Olkinuora  | … |  Lare   |
|  Jaakko Junttila  | … |  Sepi   |
|  Tuomas Koskela  | … |  Näätä   |
|  Ilkka Koivula  | … |  Liljeroos   |
|  Kyrö Kalmari  | … |  Kastari   |
|  Anne-Mari Berg  | … |  Nadja   |
|  Antti Saarnio  | … |  Venäläinen   |
Aiheesta muualla

Rasvainen tiistai Internet Movie Databasessa (englanniksi)
Rasvainen tiistai MoonTV:n sivuilla.
Rachel Corrie

| Rachel Corrie |
| --- | --- |
 Rachel Corrie Gazassa 16. maaliskuuta 2003
Henkilötiedot
Syntynyt: 10. huhtikuuta 1979
Kuollut: 16. maaliskuuta 2003 Rafah, Gazan kaista
Kansalaisuus:  Yhdysvallat
Ammatti:  Aktivisti, kirjoittaja
Rachel Aliene Corrie (10. huhtikuuta 1979 – 16. maaliskuuta 2003) oli yhdysvaltalainen rauhanaktivisti ja International Solidarity Movement -liikkeen (ISM) jäsen. Corrie toimi osana ISM:n aktivistiryhmää, joka yritti pysäyttää palestiinalaisten kotien purkamista Israelin miehittämän Gazan kaistan eteläosissa Rafahissa Toisen Intifadan aikana.
Corrie kuoli, kun Israelin puolustusvoimien panssaroitu puskutraktorin ajoi tämän päältä. Israelin asevoimien mukaan puskutraktorin kuljettaja ei nähnyt häntä.
Kuolema > Taustaa

Israelin mukaan purkuja tehtiin siksi, että palestiinalaiset taistelijat olivat hyödyntäneet koteja suojina ja aseiden salakuljetukseen. Ihmisoikeusjärjestö Human Rights Watchin (HRW) raportin mukaan Israelin tarkoituksena oli raivata itselleen puskurivyöhykettä tiiviisti asutetun Rafahin reunalle. HRW:n mukaan tuhot viittasivat vahvasti siihen, että koteja tuhottiin kansainvälisen oikeuden vastaisesti riippumatta siitä, aiheuttivatko ne erityistä uhkaa. HRW:n havaintojen mukaan useimmissa tapauksissa tuhoaminen toteutettiin ilman sotilaallista tarvetta.
Corrie oli ollut ennen kuolemaansa noin kahden kuukauden ajan Rafahissa ja oli asunut palestiinalaisten kanssa alueilla, joilla Israelin asevoimat oli purkanut kymmeniä koteja. Corrie pyrki yhdessä muiden palestiinalaisalueiden ulkopuolelta tulleiden ISM:n aktivistien kanssa estää Israelin armeijan toimintaa toimimalla ihmiskilpinä. Noin tunti ennen Corrien surmaa Israelin joukot olivat käyttäneet kyynelkaasua yhteenotossa mielenosoittajien kanssa läheisessä talossa.
Kuolema > Tapahtumien kulku

Corrien aktivistitoverin mukaan puskutraktorin eteen alkoi kasaantua maakasa, jonka päälle Corrie kiipesi. Kun puskutraktori alkoi saavuttaa Corrieta, muut ryhmän jäsenet kertoivat huutaneensa, heiluttaneensa käsiään ja käyttäneensä megafonia saadakseen kuljettajan huomion, mutta kuljettaja jatkoi puskutraktorin ajamista.
Israelin asevoimien sisäisen selvityksen mukaan Corrie oli piiloutunut maakasan taakse eikä tämä osunut puskutraktorin terään vaan törmäsi johonkin siirretyn maa-aineksen mukana liikkuneeseen kovaan esineeseen. Israelin asevoimien upseeri todisti oikeudessa, että puskutraktorin kuljettaja ei nähnyt Corrieta ajoneuvon estyneen näköalan vuoksi.
Corrie kuljetettiin Punaisen Puolikuun ambulanssilla sairaalaan, ja hän saapui ensiapuun kello 17:05 vielä elossa mutta kriittisessä tilassa. Kello 17:20 hänet julistettiin kuolleeksi.
MV Rachel Corrie

Corrien mukaan nimetty alus oli toukokuussa 2010 aikeissa liittyä Gazaan matkalla olleeseen avustussaattueeseen, mutta viivästyksen vuoksi se ei ollut saanut saattuetta kiinni, kun Israelin laivasto iski 31. toukokuuta 2010 kansainvälisillä vesillä olleeseen laivueeseen, ja yhdeksän aktivistia sai surmansa.
5. kesäkuuta Israelin laivasto pysäytti Free Gaza Movement -liikkeen omistaman MV Rachel Corrien 23 mailia rannikolta ja nousi laivaan tarkistaakseen sen. Israelin asevoimien mukaan laivaannousu tapahtui ilman välikohtausta.
Oikeustoimet

Corrien yli ajaneen puskutraktorin väitetään olleen maailman suurimpiin rakennus- ja kaivostyökoneiden rakentajiin kuuluvan yhdysvaltalaisen Caterpillarin valmistama ja myymä. Corrien perheen mukaan yritys oli osallinen sotarikoksiin sen myytyä puskutraktoreita israelilaisille tietäen, että niitä käytettäisiin palestiinalaisten kotien purkamiseen. Vuonna 2007 yhdysvaltalaiset tuomarit hylkäsivät kanteen ja sanoen että heillä ei ollut toimivaltaa ratkaista tapausta. Brittijournalisteille vuonna 2017 vuodetut dokumentit paljastivat, että Caterpillar oli palkannut yksityisen vakoiluyrityksen vakoilemaan muun muassa Corrien perhettä, joka oli ryhtynyt oikeustoimiin yritystä vastaan Corrien kuoleman johdosta.
Vuonna 2012 israelilainen tuomioistuin hylkäsi Corrien vanhempien nostaman siviilikanteen. Päätöksen mukaan Corrien kuolema oli onnettomuus eikä Israelin valtio ole vastuussa siitä.
Päätöksestä valitettiin Israelin korkeimpaan oikeuteen, mutta valitus hylättiin helmikuussa 2015.
Aiheesta muualla

Kuvia tai muita tiedostoja aiheesta Rachel Corrie Wikimedia Commonsissa
Reinhold Robert von Willebrand

Reinhold Robert von Willebrand (26. kesäkuuta 1846 Turku – 29. elokuuta 1922 Muurla) oli Venäjän keisarillisessa armeijassa palvellut suomalainen kenraalimajuri.
Von Willebrandin vanhemmat olivat hovioikeudenneuvos Gustav von Willebrand ja Anna Emilia Lundström ja puoliso vuodesta 1870 Dorothea Anna Alroë. Von Willebrand tuli oppilaaksi Haminan kadettikouluun 1857, valmistui koulusta priimuksena, ylennettiin luutnantiksi ja määrättiin 1864 palvelukseen 97. Liivinmaan jalkaväkirykmenttiin. Alikapteeniksi hänet ylennettiin 1866 ja kapteeniksi 1868. Von Willebrand suoritti Nikolain yleisesikunta-akatemian kurssin Pietarissa  1869–1872, minkä jälkeen hänet ylennettiin majuriksi ja komennettiin palvelukseen Kaukasian sotilaspiiriin huhtikuussa 1872. Saman vuoden joulukuussa hänet määrättiin 20. jalkaväkidivisioonan esikunnan vanhemmaksi adjutantiksi.
Vuonna 1874 von Willebrand siirrettiin Helsinkiin ensin 23. jalkaväkidivisioonan esikunnan vanhemmaksi adjutantiksi ja sitten Suomen sotilaspiirin esikunnan vanhemman adjutantin apulaiseksi. Vuonna 1876 hänet komennettiin erikoistehtäviin Suomen sotilaspiirin esikunnassa ja ylennettiin everstiluutnantiksi. Vuonna 1877 hänet määrättiin Suomessa olevien sotajoukkojen päällikön erikoistehtäviin ja joukkojen siirroista vastaavaksi päälliköksi. Everstiksi von Willebrand yleni 1879. Lokakuussa 1883 hänet asetettiin yleisesikunnan reserviin, joulukuussa 1886 hänet nimitettiin Suomen asevelvollisen sotaväen Päällikköhallituksen esikuntapäälliköksi merkittynä uudelleen yleisesikunnan upseeriluetteloihin. Hän toimi 1887–1895 Suomen ylisotaoikeuden jäsenenä ja kesällä 1895 hänet nimitettiin ylisotaoikeuden puheenjohtajaksi. Tästä tehtävästä ja sotapalveluksesta von Willebrand sai eron kenraalimajurina syyskuussa 1896.
Von Willebrand oli aatelissäädyssä edustaja valtiopäivillä 1877–1878, 1882, 1885, 1888, 1891, 1897, 1899, 1900, 1904–1905 ja 1905–1906.
Insinööri, tilanomistaja ja liike- ja valtiopäivämies Georg von Willebrand (1873–1921) oli Reinhold Robert von Willebrandin poika.
René Fernández Apaza

René Fernández Apaza (9. tammikuuta 1924 – 14. elokuuta 2013) oli bolivialainen roomalaiskatolinen arkkipiispa. Hänet vihittiin papiksi 28. marraskuuta 1948 ja nimitettiin Oruron hiippakunnan piispaksi 2. maaliskuuta 1968. Piispaksi vihkiminen seurasi 21. huhtikuuta. Pääkonsekraattorina toimi José Clemente Maurer, jota avustivat Jorge Manrique Hurtado ja Luis Aníbal Rodríguez Pardo. 30. heinäkuuta 1975 Fernández Apaza nimitettiin Bolivian sotilaspiispaksi, jona hän toimi, kunnes erosi 17. toukokuuta 1986.
21. marraskuuta 1981 Fernández Apaza sai nimityksen Sucren koadjuuttoriarkkipiispaksi; 30. marraskuuta 1983 hänestä tuli Sucren arkkipiispa. 16. huhtikuuta 1988 Fernández Apaza nimitettiin Cochabamban arkkipiispaksi, jona hän toimi, kunnes jäi eläkkeelle 8. heinäkuuta 1999.
Rallinuotti

Kuva nuottimerkinnöistä.
Rallinuotti eli ajo-ohje on rallissa käytetty merkintä, jolla kuvataan tietä, tien luonnetta, mutkien suuntaa ja niiden jyrkkyyttä, välimatkoja ja käytettävää ajonopeutta.
Ennakkoon tutustuttavissa kilpailuissa kartanlukija kirjaa kuljettajan nuotit kilpailua edeltävänä ennakkoontutustumisjaksolla ("recce"), joilla kuvataan erikoiskokeen tiestön luonnetta. Ensimmäisellä tutustumisella nuotit kirjataan käsin nuottivihkoon ja toisella tutustumisella kartanlukija lukee ne takaisin kuljettajalle, jolloin niihin voi vielä tehdä muutoksia. Itse kilpailussa kartanlukija kertoo kuljettajalle edessä olevaa tietä lukemalla nuotteja. Nuotteja voidaan korjata vielä rallissa keskellä erikoiskoetta. Tutustumisen aikana liikutaan normaalien tieliikenteen sääntöjen mukaan vain tuotantoautoa käyttäen ja kilpailijoiden toimintaa valvotaan nuotituksen aikana.
Nuoteissa on omat "murteensa" ja nuotit vaihtuvat kuljettajan, kartanlukijan ja auton vaihtuessa.
Nuoteissa on myös merkintöjä kiintopisteistä reitin varrella kuten sähköpylväistä, taloista ja suurista puista viitteinä.
Nuotissa on aina tulevan mutkan suunta (vasemmalle tai oikealle) sekä mutkan jyrkkyys ja etäisyys sitä ennen. Lisäksi mutkaa voidaan kuvata lisäohjeilla kuten "pysy sisällä" tai "älä leikkaa" tai ohje kiristymisestä tai avautumisesta ulostuloa kohti. Lisäksi tien kallistumiset, harjanteet ja olosuhteet kuten kuopat merkitään nuotteihin.
Nuotissa mutkan jyrkkyys voidaan ilmoittaa asteikolla, jossa suurin numero on jyrkin (1..9) tai vaihtoehtoisesti suurin numero on nopein (1..6). Numeron sijaan voidaan käyttää myös sanallista kuvausta ("helppo", "akuutti").
Esimerkki nuottimerkinnästä Jemba-järjestelmällä:
R5/CR L3 n.c. 100 R1 tidy into L2 300 !! Jump L2/ kick into R3>
Pukeutumiskielto

Pukeutumiskielto on lainsäädäntöön perustuva kielto, jolla säädellään tiettyjen ihmisten kantamien ulkoisten tunnusten käyttöä.
Virkapukuun liittyviä pukeutumiskieltoja

Jotkin kankaat tai värisommitelmat voidaan varata ainoastaan virkapukuihin. Esimerkiksi Keniassa siviilejä on kielletty käyttämästä maastokuvioituja asusteita.
Suomessa sotilasunivormun käyttö asepalvelukseen liittymättömänä on ollut rajattu reservin upseereihin, reservin aliupseereihin ja miehistön osalta Mannerheim-ristin ritareihin sekä juhlatilaisuuksiin. Suomessa on kiellettyä muun kuin poliisin käyttää poliisin virkapukua tai tällaista pukua erehdyttävästi muistuttavaa asua. Poikkeuksena ovat eräät elokuva- ja TV-tuotannot, joita varten myönnetään erikoislupia.
Poliittiset pukeutumiskiellot > Turkki

Turkin ensimmäinen presidentti Kemal Atatürk kielsi 30. elokuuta 1925 perinteisen fetsi-päähineen käytön feodalistisena. Kielto aiheutti useita mellakoita ja fetsien salakuljetusta, mutta 1930-luvulla fetsi oli jo lähes kadonnut käytöstä Turkissa.
Uskontoon liittyvät pukeutumiskiellot > Bhutan

Bhutan vaatii kaikkia käyttämään Mahayana buddhalaisuuteen viittaavia etnisen enemmistön perinteisiä vaatteita kaikissa hallintorakennuksissa, luostareissa ja kouluissa.
Uskontoon liittyvät pukeutumiskiellot > Turkki

Turkki on kieltänyt lailla hijabin käytön hallintorakennuksissa, kouluissa ja yliopistoissa. Euroopan ihmisoikeustuomioistuin päätti lain olevan oikeutettu 10. marraskuuta 2005 jutussa Leyla Şahin vastaan Turkki.
Uskontoon liittyvät pukeutumiskiellot > Ranska

Ranskassa Naziha-niminen englanninopettaja erosi työstään 2004 siksi, että muut opettajat suhtautuvat kielteisesti siihen, että hän vapaa-ajallaan käytti hijabia. Huivin käyttö liitettiin ranskalaistoimittajat siepanneiden islamilaisten ääriryhmien tukemiseen pukeutumisella.
Ranskassa valtion kouluissa on hijabin käyttö kielletty.
Uskontoon liittyvät pukeutumiskiellot > Suomi

Suomessa ei ole lainsäädäntöä uskonnollisesta pukeutumisesta, joten linjaukset ovat työnantajien vastuulla. Esimerkiksi HOK-Elanto kieltää näkyvät uskonnolliset tunnukset. Sen sijaan K-ketju sallii huivit, jos niistä ei ole haittaa työturvallisuudelle.
Aiheesta muualla

Mona Eltahawy: Ban the burqa (Arkistoitu – Internet Archive). The New York Times & International Herald Tribune 2.7.2009. (englanniksi)
Rautaniemi

| Rautaniemi |
| --- | --- |
Kaupunki:  Kuopio
Suuralue:  Saaristokaupunki
Kaupunginosa nro:  37
Väkiluku:  2 947
Rautaniemi on suuri niemi Kuopion eteläosassa. Rautaniemestä keskustaan on matkaa maitse noin 12–13 kilometriä ja 2008 valmistuneen Saaristokadun kautta siltoja pitkin useita kilometrejä vähemmän. Rautaniemi on pituudeltaan 5 kilometriä. Rautaniemeen rakennetaan uutta asuinaluetta koko ajan. Suurin osa siitä on jo valmistunut.
Rautaniemeen on sijoittunut hieman yli 200 työpaikkaa (1.1.2008).
Reponen

Reponen on muun muassa seuraavien ihmisten sukunimi:
Astrid Reponen-Juvas (1906–1940), suomalainen kansatieteilijä ja suomen murteiden tutkija
Eemeli Reponen (s. 1990), suomalainen jalkapalloilija
Jari Reponen (s. 1976), suomalainen taikuri
Kalervo Reponen (1894–1947), kansakoulunopettaja ja kirjailija
Meri-Tuulia Reponen (s. 1994), jalkapalloilija
Mikko Reponen (1892–1951), suomalainen uskonnollinen vaikuttaja, ”Karjalan profeetta”
Oskar Reponen (1928–1997), suomalainen toimittaja ja kirjailija
Pertti Reponen (1941–1998), suomalainen laulujen sanoittaja, tv-ohjelmien käsikirjoittaja ja tuottaja
Perttu Reponen (s. 2002), suomalainen yhdistetyn hiihtäjä
Tapio Reponen (s. 1947), tietojärjestelmätieteen professori
Toivo Reponen (1900–1960), eversti, Merisotakoulun johtaja ja rykmentinkomentaja.
| --- | --- |
: Tällä täsmennyssivulla luetellaan henkilöitä, joilla on sama sukunimi.
Rautasoini

| Rautasoini Oy |
| --- | --- |
Yritysmuoto:  Osakeyhtiö
Perustettu:  1904 Jarl Theodor Soini Rauta- ja Romukauppa 1976 Osakeyhtiöksi Rautasoini Oy
Toimitusjohtaja:  Matti Soini
Kotipaikka:   Tampere, Suomi
Toimiala:  Kierrätys
Tuotteet:  kierrätyspalvelut, metalliraaka-aineet, Metallien osto ja myynti
Liikevaihto:  10,1 milj. € (2016)
Henkilöstö:  20 (2016)
Omistaja:  Yksityinen
Kotisivu:  www.rautasoini.fi facebook.com/rautasoini
Infobox OKVirheellinen NIMI-arvo: 
Rautasoini Oy on yksi Suomen vanhimmista romuliikkeistä. Yritys on säilynyt koko historiansa ajan saman suvun omistuksessa ja rautakauppaa tehdään jo neljännessä polvessa.
Huhtikuussa 2008 rakennus-, konepaja ym. teollisuusjätteiden kuljetus- sekä lajittelutoimintaan erikoistuneen Kuljetusliike Helander Oy:n koko osakekanta siirtyi Rautasoini Oy:n omistukseen.
Toiminta

Rautasoini kerää, lajittelee ja jalostaa metalli- ja rautaromua teollisuuden raaka-aineeksi. Vuosittain Rautasoini käsittelee noin 40 000 tonnia metalliromua.
Raran kansallispuisto

Raran vuoristojärvi (2 990 m merenpinnan yläpuolella).
| --- | --- |
Sijainti:  Nepal
Pinta-ala:  106 km²
| --- | --- |
Tyyppi:  Kansallispuisto 
Perustettu:  1976
Hallinto:  Ministry of Forests and Environment (en) (käännä suomeksi) 
muokkaa - muokkaa wikitekstiä - muokkaa Wikidataa
Raran kansallispuisto on 106 neliökilometrin laajuinen luonnonsuojelualue Länsi-Nepalissa, Himalajan vuoristossa. Puisto on tunnettu Raran vuoristojärvestä. Se on Nepalin suurin järvi, ja sen pinta-ala on 10,8 neliökilometriä. Kansallispuisto perustettiin vuonna 1976 suojelemaan Rarajärveä ja sitä ympäröivän alueen edustavaa lajistoa.
Kansallispuisto sijaitsee 2 800–4 039 metrin korkeudessa. Korkein kohta on 4 039 metriä korkea Chuchemara. Puistossa on tavattu noin 20 nisäkäslajia ja yli 200 lintulajia. Eläimistöön kuuluvat muun muassa himalajantari, kultapanda, leopardi, reesusmakaki ja tavi. Alueen puulajeihin kuuluvat kuuset, männyt, koivut ja alppiruusut.
Aiheesta muualla

Kuvia tai muita tiedostoja aiheesta Raran kansallispuisto Wikimedia Commonsissa
RMON

RMON (engl. Remote Network Monitoring) on IETF:n kehittämä hallintatietojen tarjoaja eli MIB (Management Information Base) tarkastelemista sekä LAN-protokollan analysointia. Alkuperäisellä versiolla tarkoitetaan RMON1:stä, joka keskittyy OSI-mallin kerroksien yksi ja kaksi tietoihin ethernet- ja Token Ring verkoissa. Alkuperäistä RMON1 versiota myöhemmin laajennettiin RMON2:lla, jossa on otettu mukaan laajennos verkko- ja sovelluskerroksen tarkasteluun. SMON-laajennos puolestaan tarjoaa tuen piirikytkettyjen verkkojen tarkasteluun. Kysymyksessä on teollisuuden standardimääritys, joka tarjoaa paljon toimintoja eri kaupallisille verkon analysointityökaluille. RMON-toimintoja on rakennettu moniin reitittimiin ja kytkimiin (Kuten laitteet, joita on valmistanut mm. ProCurve, 3com ja Cisco).
RMON toimii asiakas-palvelin -mallin mukaisesti, tarkastellen laitteita, joita terminologiassa yleisesti kutsutaan nimellä "probe". Nämä laitteet sisältävät ns. RMON ohjelmistopohjaisia agentteja, jotka keräävät tietoja ja analysoivat verkon paketteja ja toimintaa. Probe laitteet toimivat kuin verkon palvelimet ja verkon hallintaohjelmat, jotka kommunikoivat asiakasohjelmien kanssa. Molemmat toiminnoista niin asettaminen kuin datan kerääminen käyttävät SNMP-protokollaa toimintoihinsa. RMON suunniteltiin toimimaan kuitenkin toisin kuin muut SNMP-pohjaiset järjestelmät:
Tärkeitä eroavaisuuksia normaaliin SNMP-järjestelmään

Probe-laitteilla on enemmän vastuuta datan keräämisestä ja prosessoinnista, joka vähentää puolestaan SNMP-verkkoliikennettä ja käsittelyn määrää asiakasohjelmien päässä.
Tiedot siirretään hallintaohjelmalle vain kun niitä tarvitaan sen sijaan, että niitä siirrettäisiin jatkuvasti.
Lyhyesti: RMON suunniteltiin liikennepohjaiseen ("flow-based") tietoliikenteen tarkasteluun. Varsinaista SNMP:tä usein käytetään taas laitepohjaisessa hallinnassa ("device-based"). RMON on samanlainen liikenteen tarkastelutekniikka kuin NetFlow ja SFlow, koska datan kerääminen koskee pääosin liikennemääriä sen sijaan, että se koskisi yksittäisten laitteiden tiloja. Yksi tällaisen järjestelmän haittapuoli on, että tietoja keräävät laitteet joutuvat käsittelemään enemmän tietoja itse ja näin se kuormittaa resursseja myös enemmän. RMON-agentti toimiessaan minimaalisesti tarjoaa tietoja vain: tilastoista, historiasta, hälytyksistä ja tapahtumista.
Tärkeitä eroavaisuuksia normaaliin SNMP-järjestelmään > RMON1 hallintatiedot (MIB) koostuvat kymmenestä ryhmästä

Tilastot (Statistics): Jatkuva lähiverkon statistiikka, esim. käytön määrä (linjan käyttö), törmäykset, CRC-virheet
Historia (History): Valittujen tietojen historia
Hälytykset (Alarms): Määritykset RMON SNMP-laukaisimille (TRAPS), jotka lähetetään kun määrätty raja ylittyy
Koneet (Hosts): Konekohtainen lähiverkon statistiikka, esim. Lähetetyt/vastaanotetut kehykset
Yhteyksien määrä (Hosts top N): Aktiivisten yhteyksien määrä annettuna ajanjaksona
Matriisi (Matrix): Eli eri järjestelmien välillä vastaanotettu- ja lähetetty liikenne
Suodatus (Filter): Määritellyt paketit esim. kiinnostavista mac-osoitteista tai siirtoprotokollan paketeista
Kaappaus (Capture): Kerää ja lähettää uudelleen paketteja, jotka täsmäävät suodatukseen
Tapahtumat (Events): Lähettää hälytyksiä (SNMP-trap viestejä) hälytysryhmälle tapahtuman yhteydessä.
Token Ring: Laajennukset token ring verkkojen toimintojen määrittämiseksi.